pythainlp/thaigov-v2-corpus-22032023 huggingface dataset:
วันอังคารที่ 4 มกราคม 2565
สปสช. ปรับแนวทางจ่ายค่าบริการ “ดูแลผู้ติดเชื้อโควิดที่บ้าน” รับมือโอมิครอน
.....
สำนักงานหลักประกันสุขภาพแห่งชาติ (สปสช.) เตรียมระบบการเบิกจ่ายงบประมาณเตรียมพร้อม “ระบบการดูแลผู้ติดเชื้อโควิด-19 ที่บ้าน” (Home Isolation: HI) รองรับการแพร่ระบาดของโรคโควิด-19 ในประเทศที่พบผู้ติดเชื้อสายพันธุ์โอมิครอน ที่อาจส่งผลให้มีผู้ติดเชื้อและผู้ป่วยเพิ่มสูงขึ้นกระจายไปในหลายพื้นที่ได้
.
สำหรับค่าบริการเหมาจ่ายล่วงหน้า ปรับเป็นจำนวน 1,000 บาท โอนให้หน่วยบริการทุกสัปดาห์ ซึ่งระหว่างการดูแลผู้ป่วย หน่วยบริการสามารถเบิกค่าดูแลเพิ่มเติมตามรายการ ดังนี้
1. RT-PCR มีค่าตรวจ Lab 1,000-1,200 บาท/ครั้ง, ค่าอื่น ๆ ในห้อง Lab 200 บาท/ครั้ง และค่าเก็บตัวอย่างสิ่งส่งตรวจ 100 บาท /ครั้ง
2. ค่าดูแลผู้ป่วยแบบไม่รวมค่าอาหาร จ่ายแบบเหมาจ่ายในอัตรา 600 บาทต่อวัน และแบบรวมค่าอาหาร 3 มื้อ เหมาจ่าย ใน 1,000 บาทต่อวัน
3. ค่าอุปกรณ์ ปรอทวัดไข้แบบดิจิตอล เครื่องวัด Oxygen Sat ตามรายการที่ใช้จริง ไม่เกินจำนวน 1,100 บาทต่อราย
4. ค่ายาที่เป็นการรักษาเฉพาะโรคติดเชื้อโควิด-19 จ่ายตามจริงไม่เกิน 7,200 บาทต่อราย
5. ค่ารถส่งต่อ จ่ายตามจริงตามระยะทาง รวมค่าทำความสะอาด 1,400 บาท
6. ค่า chest X-ray (การเอกซเรย์ปอด) จ่ายในอัตรา 100 บาทต่อครั้ง
7. ค่าออกซิเจน จ่ายในอัตรา 450 บาทต่อวัน
.
การเตรียมพร้อมระบบนี้ ถือเป็นการเพิ่มความสะดวกในการเบิกจ่ายค่าบริการให้กับหน่วยบริการที่ดูแลประชาชน ทำให้ได้รับค่าบริการที่รวดเร็วขึ้น
#ไทยคู่ฟ้า#ร่วมต้านโควิด19
-------------------
วันอาทิตย์ที่ 26 กันยายน 2564
สธ. เร่งเคลื่อนย้ายผู้ป่วยจากโรงพยาบาลบำเหน็จณรงค์ จ.ชัยภูมิที่ถูกน้ำท่วม
กระทรวงสาธารณสุข เผยโรงพยาบาลบำเหน็จณรงค์ จ.ชัยภูมิที่ถูกน้ำท่วม ปิดบริการ เร่งเคลื่อนย้ายผู้ป่วย 26 ราย ไปโรงพยาบาลจัตุรัสเพื่อส่งต่อไปรักษาโรงพยาบาลต่าง ๆ ส่วนโรงพยาบาลสุโขทัย เปิดบริการได้ปกติ
วันนี้ (26 กันยายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ในวันนี้ ได้รับรายงานสถานบริการที่ได้รับผลกระทบจากฝนตกหนักจำนวน 2 แห่ง คือ โรงพยาบาลสุโขทัย น้ำท่วมทางเข้าและบริเวณโดยรอบ ยังสามารถเปิดให้บริการได้ปกติ และโรงพยาบาลบำเหน็จณรงค์ จ.ชัยภูมิ น้ำท่วมอาคารบริการชั้น 1 สูงประมาณ 80 เซนติเมตร และบริเวณโดยรอบ ทำให้ต้องปิดบริการ ได้รับรายงานจากนายแพทย์พงศ์เกษม ไข่มุกด์ ผู้ตรวจราชการเขตสุขภาพที่ 9 ว่า ผู้ป่วยในโรงพยาบาลมีทั้งหมด 40 ราย ส่งกลับบ้าน 14 ราย เร่งเคลื่อนย้ายผู้ป่วยอีก 26 รายไปยังโรงพยาบาลจัตุรัสที่เป็นโรงพยาบาลแม่ข่ายดูแลรักษา และส่งต่อไปโรงพยาบาลเนินสง่า โรงพยาบาลบ้านเขว้า โรงพยาบาลชัยภูมิ โดยผู้ป่วย 16 รายอาการไม่รุนแรง ช่วยเหลือตัวเองได้ดี มีผู้ป่วยที่ต้องให้ออกซิเจน 3 ราย และผู้ป่วยโควิด 19 จำนวน 7 ราย ซึ่งได้รับการช่วยเหลือจากทีมกู้ภัยมูลนิธิต่าง ๆ เรือและรถยกสูงของทหาร มีนายวิเชียร จันทรโณทัย ผู้ว่าราชการจังหวัดชัยภูมิ เป็นผู้บัญชาการในพื้นที่
สำหรับการประเมินความเสียหายเบื้องต้น มีห้องเอกซเรย์ ห้องแลป ห้องคลอด ไม่สามารถใช้การได้ สามารถย้ายเครื่องมือบางส่วนไปชั้น 2 ได้ คลังเวชภัณฑ์ คลังวัสดุการแพทย์ เครื่องซักผ้า อบแห้ง เครื่องปั่นไฟฟ้าสำรอง 2 เครื่องได้รับความเสียหาย รถพยาบาล 7 คันและรถยนต์ราชการ 4 คันเสียหายทั้งหมด
นายแพทย์เกียรติภูมิกล่าวต่อว่า ได้กำชับให้สถานบริการในพื้นที่เสี่ยงน้ำท่วมทุกจังหวัด ติดตามสถานการณ์อย่างใกล้ชิดและเตรียมพร้อมตามแผนที่วางไว้ ทั้งการประสานส่งต่อผู้ป่วยและเส้นทางในการเดินทางกรณีต้องปิดสถานบริการ การย้ายจุดบริการ รวมทั้งการจัดหน่วยแพทย์เคลื่อนที่ดูแลผู้ประสบภัย การดูแลกลุ่มเปราะบาง ทั้งผู้สูงอายุ สตรีมีครรภ์ เด็กเล็ก และผู้ป่วยโรคเรื้อรัง ผู้ป่วยจิตเวชไม่ให้ขาดยา หากต้องการสิ่งสนับสนุนสามารถติดต่อกองสาธารณสุขฉุกเฉิน สำนักงานปลัดกระทรวงสาธารณสุขได้ตลอด 24 ชั่วโมง
******************************************** 26 กันยายน 2564
วันพุธที่ 6 กรกฎาคม 2565
โฆษกรัฐบาลเผย นายกฯ มั่นใจระบบสาธารณสุขไทยเข้มแข็ง สามารถรองรับสถานการณ์โควิด 19 เตือนประชาชนปฏิบัติตนตามมาตรการสาธารณสุข “สวมหน้ากาก เว้นระยะห่าง” อย่างเคร่งครัด
โฆษกรัฐบาลเผย นายกฯ มั่นใจระบบสาธารณสุขไทยเข้มแข็ง สามารถรองรับสถานการณ์โควิด 19 เตือนประชาชนที่จะวางแผนเข้าร่วมกิจกรรมทางศาสนา  เดินทางท่องเที่ยว ช่วงวันหยุดยาวสัปดาห์หน้า ขอให้ปฏิบัติตนตามมาตรการสาธารณสุข “สวมหน้ากาก เว้นระยะห่าง” อย่างเคร่งครัด
วันนี้ (6 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดของโควิด 19 อย่างใกล้ชิด ซึ่งขณะนี้ มีการรายงานพบการติดเชื้อโควิดเพิ่มขึ้นเป็นระลอกเล็กๆ (Small Wave) อาจเป็นผลมาจากการผ่อนคลายมาตรการและเปิดประเทศ ประชาชนกลับมาใช้ชีวิตปกติ และมีผู้เดินทางเข้าและออกประเทศมากขึ้น อย่างไรก็ตาม ขอให้ประชาชนเชื่อมั่นระบบสาธารณสุขของประเทศไทยยังเข้มแข็ง โดยรัฐบาล กระทรวงสาธารสุขและทุกหน่วยงานที่เกี่ยวข้อง ทั้งในระดับส่วนกลางและระดับพื้นที่ ได้มีการเตรียมการรองรับกับสถานการณ์ที่เกิดขึ้นอยู่ตลอดเวลาและมีความพร้อมรับมือทุกด้านเพียงพอ คือ หมอพอ เตียงพอ ยาและเวชภัณฑ์พอ รวมถึงเร่งเดินหน้าการฉีดวัคซีนเข็มกระตุ้นให้ครอบคลุมมากขึ้นเพื่อสร้างภูมิคุ้มกันหมู่ทั่วประเทศ อีกทั้งขอให้ประชาชนยังต้องเข้มข้นในการปฏิบัติตามมาตรการด้านสาธารณสุข 2 U ตามที่หน่วยงานด้านสาธารณสุขแนะนำ คือ Universal Prevention มาตรการป้องกันโรค ทั้งเว้นระยะห่าง ล้างมือ สวมหน้ากาก เพื่อป้องกันและลดการแพร่กระจายของเชื้อโควิดและ Universal Vaccination คือ มาตรการฉีดวัคซีนให้ครอบคลุม โดยเฉพาะวัคซีนเข็มกระตุ้น เพื่อให้มีภูมิคุ้มกันสูงขึ้นอย่างต่อเนื่อง ซึ่งจะส่งผลทำให้การดำเนินชีวิตของประชาชนและกิจกรรมด้านเศรษฐกิจของประเทศยังขับเคลื่อนเดินหน้าต่อไปได้ตามแผนที่กำหนดโดยไม่หยุดชะงักอีก
“นายกรัฐมนตรียังห่วงใยประชาชน ที่กำลังจะวางแผนเดินทางไปร่วมกิจกรรมทางศาสนาและท่องเที่ยวในช่วงสัปดาห์หน้า ซึ่งจะมีวันหยุดยาวติดต่อกันหลายวันและเป็นวันเข้าพรรษา ขอให้ทุกคนดูแลสุขภาพและระมัดวังตนเองให้ปลอดภัยทั้งการเดินทางและการปฏิบัติตน ตามมาตรการด้านสาธารณสุขอย่างเคร่งครัดเพื่อให้ปลอดภัยจากโควิดสายพันธุ์ต่าง ๆ เกิดขึ้นในขณะนี้” โฆษกประจำสำนักนายกรัฐมนตรี กล่าว
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ จำนวน 2,428 ราย จำแนกเป็น ผู้ป่วยในประเทศ 2,425 ราย และผู้ป่วยมาจากต่างประเทศ 3 ราย รวมผู้ป่วยสะสม 2,313,010 ราย (ตั้งแต่ 1 มกราคม 2565) ขณะที่หายป่วยกลับบ้าน 2,049 ราย รวมหายป่วยสะสม 2,312,401 ราย (ตั้งแต่ 1 มกราคม 2565) โดยมีผู้ป่วยกำลังรักษา 24,792 ราย และเสียชีวิต 22 ราย รวมเสียชีวิตสะสม 9,060 ราย (ตั้งแต่ 1 มกราคม 2565) ทั้งนี้จำนวนผู้ป่วยปอดอักเสบ รักษาตัวอยู่ในโรงพยาบาล 727 ราย ภาพรวมการฉีดวัคซีนโควิด-19 สรุปจำนวนผู้ที่ได้รับวัคซีนสะสม ตั้งแต่วันที่ 28 ก.พ. 2564 - 4 ก.ค. 2565 รวมทั้งสิ้น 140,049,334 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 4 ก.ค. 2565 จำนวน 5,254,633 โดส) จำแนกเป็นผู้ที่ได้รับวัคซีนเข็มที่ 1 จำนวน 57,003,688 โดส วัคซีนเข็มที่ 2 จำนวน 53,217,012 โดส และวัคซีนเข็มที่ 3 (ขึ้นไป) จำนวน 29,828,634 โดส
-----------------------------------
วันอาทิตย์ที่ 26 มิถุนายน 2565
รมว.เฮ้ง นำทีมสหภาพแรงงาน เอกชน รัฐวิสาหกิจ ลุยเกาหลี หวังขับเคลื่อนคุณภาพชีวิตแรงงานไทย
...
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน นำผู้แทนกลุ่มสหภาพแรงงาน ภาคเอกชน และรัฐวิสาหกิจ เยี่ยมชมพิพิธภัณฑ์แรงงานนายชอน แทอิล ณ สาธารณรัฐเกาหลี
นายสุชาติ กล่าวว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพล.อ.ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน ได้มีความห่วงใยแรงงานไทย ซึ่งที่ผ่านมารัฐบาลพยายามเร่งขับเคลื่อนนโยบายต่างๆ เพื่อพัฒนาคุณภาพชีวิตผู้ใช้แรงงานให้ดียิ่งขึ้นมาอย่างต่อเนื่อง ในวันนี้ท่านนายกจึงได้มอบหมายให้ผมเป็นหัวหน้าคณะพาผู้แทนกลุ่มสหภาพแรงงาน พร้อมด้วยผู้แทนภาคเอกชน และรัฐวิสาหกิจ มาเยี่ยมชมพิพิธภัณฑ์แรงงานนายชอน แทอิล ณ สาธารณรัฐเกาหลี ที่ได้ทราบถึงรูปแบบการจัดแสดงและการบริหารจัดการของพิพิธภัณฑ์ เพื่อนำกลับไปเป็นแนวทางดำเนินการปรับปรุงพิพิธภัณฑ์แรงงานไทย นอกจากนี้ ยังได้พบปะพูดคุยกับผู้นำสหภาพแรงงานของเกาหลีใต้ซึ่งมีอยู่ 2 สหภาพ เพื่อแลกเปลี่ยนประสบการณ์ด้านแรงงานและหารือเกี่ยวกับการให้สัตยาบันอนุสัญญาไอแอลโอ ฉบับที่ 87 และ 98 ว่าด้วยเสรีภาพในการสมาคม และสิทธิในการรวมตัวและเจรจาต่อรอง เนื่องจากรัฐบาลเกาหลีใต้ได้ให้สัตยาบันอนุสัญญาดังกล่าวแล้ว เพื่อจะได้นำไปปรับใช้กับประเทศไทยที่ขณะนี้อยู่ระหว่างกำลังดำเนินการปรับปรุงกฎหมายที่เกี่ยวข้อง
นายสุชาติ กล่าวต่อว่า การเดินทางเยือนสาธารณรัฐเกาหลีในครั้งนี้ ผมยังได้นำกลุ่มสหภาพแรงงาน พร้อมด้วยผู้แทนภาคเอกชน และรัฐวิสาหกิจ มาเยี่ยมชมไซต์งานก่อสร้างของบริษัท ซัมโฮ เดเวลลอปเมนท์ ซึ่งเป็นสถานประกอบกิจการภาคอุตสาหกรรมก่อสร้างที่มีแรงงานทำงานอยู่ที่นี่กว่า 700 คน คิดเป็นสัดส่วนถึง 95 เปอร์เซ็นต์ของจำนวนแรงงานต่างชาติที่บริษัทจ้างทั้งหมด โดยบริษัทแห่งนี้มีต้นแบบในการส่งเสริมแรงงานสัมพันธ์ในกลุ่มแรงงานต่างชาติที่ดี มีการจ้างล่ามในการสื่อสารกับแรงงาน การอบรมด้านความปลอดภัยในการทำงานเป็นประจำ รวมทั้งการสร้างการรับรู้เป็นภาษาของแรงงานแต่ละสัญชาติด้วย ทั้งนี้ ผมและคณะยังได้ศึกษาระบบการเลือกตั้งของสหภาพแรงงานเกาหลีใต้ที่ได้นำระบบออนไลน์เข้ามาใช้ในการเลือกตั้งสหภาพแรงงาน ซึ่งรูปแบบดังกล่าวจะได้นำไปปรับใช้ในการเลือกตั้งสหภาพแรงงานในบ้านเราต่อไป
วันศุกร์ที่ 24 ธันวาคม 2564
เปิดโครงการ "สลาก 80” ตามนโยบายนายกฯ เริ่มจำหน่วยงวดแรก 17 ม.ค. 65 (กทม. - นนทบุรี) และพร้อมกันทั่วประเทศตั้งแต่เดือน พ.ค. 65 เป็นต้นไป
.....
นายธนกร วังบุญคงชนะ โฆษกประจำสำนักนายกรัฐมนตรี เผยว่า สำนักงานสลากกินแบ่งรัฐบาลภายใต้สังกัดกระทรวงการคลัง จัดทำของขวัญปีใหม่ พ.ศ. 2565 ให้แก่ประชาชนคนไทย ภายใต้โครงการ "สลาก 80” เพื่อขยายจุดจำหน่ายและกำหนดกลุ่มเป้าหมายที่จำหน่ายสลากกินแบ่งรัฐบาล
.
โดยกำหนดหลักเกณฑ์และวิธีการดำเนินการไว้ 2 ระยะ ดังนี้
ระยะที่ 1 : ขยายในเชิงลึกในเขต กทม. และ จ.นนทบุรี เพิ่มเติม จำนวน 34 จุดจำหน่าย (จากบัญชีสำรอง ปี 2564) รวมกับของเดิมเป็น 74 จุดจำหน่าย และจะเริ่มจำหน่ายสลากงวดแรกในงวดวันที่ 17 ม.ค. 65 เป็นต้นไป
.
ระยะที่ 2 : ขยายจุดจำหน่ายในเชิงกว้าง โดยเปิดรับสมัครตัวแทนจำหน่ายขยายทั่วประเทศ ทั้งส่วนกลางและส่วนภูมิภาค จำนวนไม่เกิน 1,000 จุดจำหน่าย รับสมัครตั้งแต่วันที่ 24 ธ.ค. 64 - 24 ม.ค. 65
.
สำหรับผู้ที่ผ่านหลักเกณฑ์แต่ไม่ได้รับการคัดเลือกนั้น จะถูกกำหนดให้เป็นผู้ขึ้นบัญชีสำรองตัวแทนจำหน่ายโครงการ “สลาก 80” โดยมีระยะเวลาในการขึ้นบัญชีสำรอง 1 ปี
.
หากตัวแทนจำหน่ายโครงการฯ รายใดสละสิทธิ หรือถูกตรวจพบว่าไม่ปฏิบัติตามสัญญาและเงื่อนไขที่กำหนด จะเรียกผู้ขึ้นบัญชีสำรองลำดับถัดไปของจังหวัดนั้นขึ้นมาทดแทน
.
สำหรับจุดจำหน่ายโครงการ “สลาก 80” จะเริ่มพร้อมกันทั่วประเทศตั้งแต่เดือน พ.ค. 65 เป็นต้นไป ประชาชนผู้สนใจสามารถตรวจสอบรายละเอียดจุดจำหน่ายได้จากแอปพลิเคชัน GLO Lottery ในช่องค้นหาจุดจำหน่าย GLO Official Sellers
.
อ่านเพิ่มเติม คลิกhttps://www.thaigov.go.th/news/contents/details/49798
#ไทยคู่ฟ้า#ร่วมต้านโควิด19
-------------------
วันเสาร์ที่ 21 สิงหาคม 2564
กระทรวงยุติธรรม โดยกรมบังคับคดี ชี้แจงกรณีพนักงานไอเฟค ร้องขอให้เจ้าพนักงานพิทักษ์ทรัพย์เร่งพิจารณาคดี
กระทรวงยุติธรรม โดยกรมบังคับคดี ชี้แจงกรณีพนักงานไอเฟค ร้องขอให้เจ้าพนักงานพิทักษ์ทรัพย์เร่งพิจารณาคดี
ตามที่มีข่าว กรณีพนักงานไอเฟคถูกกลุ่มนายทุนกลั่นแกล้งจึงได้ทำหนังสือถึงกรมบังคับคดี เพื่อให้เจ้าพนักงานพิทักษ์ทรัพย์พิจารณาไม่ฎีกาภายหลังศาลอุทธรณ์คดีชำนัญพิเศษมีคำพิพากษาแล้ว
นางอรัญญา ทองน้ำตะโก อธิบดีกรมบังคับคดี เปิดเผยว่า ในกรณีดังกล่าวบริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) จำเลย ในคดีล้มละลายได้ยื่นฟ้องคดีต่อศาล ขอให้มีคำสั่งเพิกถอนคำสั่งพนักงานตรวจแรงงานที่ให้จ่ายเงินค่าจ้างให้แก่พนักงานบริษัท จำเลย ไว้ก่อนที่จะถูกฟ้องล้มละลาย และได้มีการต่อสู้คดีกันจนกระทั่งศาลอุทธรณ์คดีชำนัญพิเศษ ได้มีคำพิพากษายกฟ้องจำเลยแล้ว แต่เนื่องจากศาลอุทธรณ์คดีชำนัญพิเศษได้มีคำพิพากษาภายหลังจากศาลล้มละลายกลางมีคำสั่งพิทักษ์ทรัพย์ชั่วคราว ทำให้เจ้าพนักงานพิทักษ์ทรัพย์มีหน้าที่ตามกฎหมายล้มละลายที่จะต้องพิจารณาว่าจะยื่นฎีกาคำพิพากษาศาลอุทธรณ์คดีชำนัญพิเศษหรือไม่ จึงได้มีคำสั่งเร่งรัดการพิจารณาให้เสร็จสิ้นโดยเร็ว บัดนี้ เจ้าพนักงานพิทักษ์ทรัพย์ได้พิจารณาและเห็นว่าคำพิพากษาของศาลอุทธรณ์คดีชํานัญพิเศษชอบด้วยกฎหมายแล้ว จึงมีคำสั่งไม่ยื่นฎีกา และได้มีหนังสือแจ้งคำสั่งให้ผู้เกี่ยวข้องทราบแล้ว
กรมบังคับคดี ๐ ๒๘๘๑ ๔๙๙๙ หรือสายด่วนกรมบังคับคดี ๑๑๑๑ กด ๗๙ เว็บไซต์ กรมบังคับคดี www.led.go.th
วันเสาร์ที่ 24 กรกฎาคม 2564
รัฐมนตรีว่าการกระทรวงยุติธรรม ลงพื้นที่ตรวจเยี่ยมโรงพยาบาลสนามไพลิน สุโขทัย สนับสนุนอุปกรณ์ตามนโยบายรัฐบาล พร้อมให้กำลังใจแพทย์ พยาบาลและเจ้าหน้าที่
รัฐมนตรีว่าการกระทรวงยุติธรรม ตรวจเยี่ยมโรงพยาบาลสนามไพลิน สุโขทัย สนับสนุนอุปกรณ์ตามนโยบายรัฐบาล พร้อมให้กำลังใจเจ้าหน้าที่ กำชับจัดการระบบให้ดี ใช้ฟ้าทะลายโจรเป็นทางเลือกรักษาผู้ป่วยไม่มีอาการ
เมื่อวันที่ 24 กรกฎาคม ที่โรงพยาบาลสนามไพลิน จ.สุโขทัย นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายสมชาติ จิตอดุลย์การ ทีมฟุตบอล ฒ.หัวหมาก มอบอุปกรณ์ทางการแพทย์ อาทิ ถุงมือยาง หน้ากากอนามัย หน้ากาก N95 เฟสชิว ชุดPPE ให้แก่สำนักงานสาธารณสุข จ.สุโขทัย โดยมี นายวิรุฬ พรรณเทวี ผู้ว่าราชการจังหวัดสุโขทัย นางพรรณสิริ กุลนาถศิริ นายชูศักดิ์ คีรีมาศทอง ส.ส.สุโขทัย พรรคพลังประชารัฐ ร่วมงาน
จากนั้นนายสมศักดิ์ได้เดินตรวจเยี่ยมดูความเรียบร้อยของโรงพยาบาลสนามเพื่อให้กำลังใจแก่แพทย์ พยาบาล และเจ้าหน้าที่ โดยนายสมศักดิ์ ได้กล่าวขอบคุณเจ้าหน้าที่ทุกคนที่ร่วมกันทำงาน และกำชับเกี่ยวกับการจัดการระบบต่างๆต้องทำให้ดี โดยเฉพาะระบบระบายอากาศ รวมทั้งช่วงนี้เป็นฤดูฝนจะมีปัญหาเรื่องยุงและแมลง จึงต้องมีการหามุ้งให้เพียงพอ นอกจากนี้ยังมีในส่วนของการใช้ยาฟ้าทะลายโจรมาเป็นทางเลือกในการรักษาอาการผู้ป่วยที่ไม่แสดงอาการ ซึ่งในขณะนี้ฟ้าทะลายโจรอาจจะขาดแคลน แต่ตนได้เร่งให้เรือนจำทั่วประเทศปลูกและขยายพันธุ์ เชื่อว่าอีกระยะหนึ่ง ก็จะไม่ขาดแคลนแล้ว
วันพุธที่ 30 มิถุนายน 2564
"โฆษกศบศ." รับจดหมายเปิดผนึกจากสมาพันธ์ผู้ประกอบอาชีพธุรกิจกลางคืนและธุรกิจบันเทิง ยื่น 8 ข้อเสนอให้รัฐช่วย หลังได้รับผลกระทบจากโควิด-19 แจงรัฐบาลพร้อมดูแลเยียวยาประชาชนทุกกลุ่ม
"โฆษกศบศ." รับจดหมายเปิดผนึกจากสมาพันธ์ผู้ประกอบอาชีพธุรกิจกลางคืนและธุรกิจบันเทิง ยื่น 8 ข้อเสนอให้รัฐช่วย หลังได้รับผลกระทบจากโควิด-19 แจงรัฐบาลพร้อมดูแลเยียวยาประชาชนทุกกลุ่ม
เมื่อเวลา10.00น.นายธนกรวังบุญคงชนะเลขานุการรัฐมนตรีประจำสำนักนายกรัฐมนตรีในฐานะโฆษกประจำศูนย์บริหารสถานการณ์เศรษฐกิจจากผลกระทบจากการระบาดของโรคติเชื้อไวรัสโคโรนา2019 (ศบศ.)เป็นผู้แทนรับหนังสือร้องเรียนถึงนายกรัฐมนตรี จากสมาพันธ์ผู้ประกอบอาชีพธุรกิจกลางคืนและธุรกิจบันเทิงนำโดยนายนนทเดชบูรณะสิทธิพรจากThe Rock Pub,นายธัญญ์นิธิปภัสสุรีย์โชติจากThe Concert,นายวรเมธพัฒนพฤกษ์รองหัวหน้าชมรมผู้ประกอบอาชีพอิสระสายคอนเสิร์ตและอีเว้นท์และนายพัชรเกิดศิริจากiHearBandด้วยการประสานความร่วมมือกับกลุ่มชอบทำโดยนายพิษณุพงษ์ถิรโชติภูวนันท์,นายชัยรัตน์มหาคุณและนายพุฒิพงศ์พจน์จำเนียรที่ได้รับผลกระทบจากสถานการณ์โควิด-19ในระลอกที่3ซึ่งทำให้ผู้ประกอบอาชีพธุรกิจกลางคืนและธุรกิจบันเทิงต้องปิดสถานบันเทิงหรือสถานที่เสี่ยงต่อการแพร่โรคส่งผลโดยตรงต่อผู้ประกอบอาชีพธุรกิจกลางคืนรวมถึงลูกจ้างทุกประเภททั้งที่เข้าระบบประกันสังคมและกลุ่มอาชีพอิสระที่รับค่าจ้างแบบรายวัน เช่นนักดนตรี,พนักงานเสิร์ฟ,บาร์เทนเดอร์,พนักงานเชียร์สินค้า,พนักงานโบกรถ,พ่อค้าแม่ค้าที่ขายของในตลาดกลางคืนร้านอาหารข้างทางต่างๆเป็นต้น
นายธนกรกล่าวว่าสมาพันธ์ผู้ประกอบอาชีพธุรกิจกลางคืนและธุรกิจบันเทิงได้เสนอแนวทางการช่วยเหลือกลุ่มธุรกิจกลางคืนและธุรกิจบันเทิงที่ได้รับผลกระทบจากโรคระบาดโควิด-19ดังนี้1.ยกเลิกคำสั่งปิดสถานบันเทิงแบบเหมารวม2.ขอให้มีคำสั่งปลดล็อคเพื่อให้ธุรกิจกลางคืนและธุรกิจบันเทิงได้กลับมาเปิดบริการและสามารถจัดกิจกรรมต่างๆได้ภายในวันที่1กรกฎาคม2564โดยให้คงการปฏิบัติตามมาตรการคำสั่งของศบค.เพื่อรักษามาตรฐานการควบคุมโรค3.ผ่อนปรนให้สามารถขายแอลกอฮอลล์เพื่อบริโภคในร้านค้าได้4.ผ่อนปรนให้มีการจัดงานมหรสพโดยให้คงการปฏิบัติตามมาตรการคำสั่งของศบค.เพื่อรักษามาตรฐานการควบคุมโรค5.พิจารณาการจัดสรรฉีดวัคซีนให้กับผู้ประกอบการผู้ให้บริการหรือผู้ที่มีส่วนเกี่ยวข้องกับสถานประกอบการธุรกิจกลางคืนและธุรกิจบันเทิงโดยเร็วที่สุด6.พิจารณาให้มีนโยบายที่ชัดเจนเรื่องการเยียวยาการพักชำระหนี้หรือการกู้ยืมดอกเบี้ยต่ำ7.เปิดโอกาสให้ภาคเอกชนหรือประชาชนในกลุ่มภาคธุรกิจที่ได้รับความเดือดร้อนเข้าร่วมรับฟัง,เสนอแนะ,พูดคุยในกระบวนการออกมาตรการและนโยบายต่างๆและ8.เปิดช่องทางสื่อสารเพื่อรับฟังความคิดเห็นและความต้องการของประชาชนที่เดือดร้อน
นายธนกรกล่าวอีกว่าขณะนี้รัฐบาลมีการหารือถึงมาตรการพิเศษช่วยเหลือประชาชนและผู้ประกอบการที่ได้รับประทบจากการปิดแคมป์คนงานและธุรกิจร้านอาหารที่ถูกสั่งห้ามกินในร้านแล้วในส่วนของธุรกิจกลางคืนและบันเทิงวันนี้ตนเป็นผู้แทนในนามของรัฐบาลมารับหนังสือร้องทุกข์จากสมาพันธ์ผู้ประกอบอาชีพธุรกิจกลางคืนและธุรกิจบันเทิงแห่งประเทศไทยจะนำเข้าหารือในศบค.ผ่านไปยังนายกรัฐมนตรีเพื่อพิจารณาต่อไปทั้งนี้ตนมั่นใจว่ารัฐบาลจะพิจารณามาตรการช่วยเหลือและเยียวยาให้กับผู้ประกอบอาชีพธุรกิจกลางคืนและธุรกิจบันเทิงที่ได้รับผลกระทบของโรคระบาดโควิด-19อย่างแน่นอน
..............
วันอังคารที่ 14 กันยายน 2564
อย่าแชร์ข่าวปลอมพนักงานไปรษณีย์ จัดส่งพัสดุที่ไม่ระบุชื่อผู้ส่งผู้รับ พร้อมทั้งบังคับรับพัสดุ ขอเตือนประชาชนระวังมิจฉาชีพปลอมเป็นเจ้าหน้าที่ส่งพัสดุและสังเกตจ่าหน้าผู้รับ ผู้ส่ง รวมถึงหากไม่ได้สั่งสินค้า ห้ามเซ็นรับพัสดุอย่างเด็ดขาด
อย่าแชร์ข่าวปลอมพนักงานไปรษณีย์ จัดส่งพัสดุที่ไม่ระบุชื่อผู้ส่งผู้รับ พร้อมทั้งบังคับรับพัสดุ ขอเตือนประชาชนระวังมิจฉาชีพปลอมเป็นเจ้าหน้าที่ส่งพัสดุและสังเกตจ่าหน้าผู้รับ ผู้ส่ง รวมถึงหากไม่ได้สั่งสินค้า ห้ามเซ็นรับพัสดุอย่างเด็ดขาด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแชร์ข้อมูลเกี่ยวกับประเด็นเรื่องพนักงานไปรษณีย์จัดส่งพัสดุที่ไม่ระบุชื่อผู้ส่งผู้รับพร้อมทั้งบังคับรับพัสดุทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยบริษัทไปรษณีย์ไทยจำกัดกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ ทางบริษัทไปรษณีย์ไทยจำกัดได้ตรวจสอบเรื่องดังกล่าวและชี้แจงว่าไปรษณีย์ไทยไม่มีนโยบายจัดส่งพัสดุที่ไม่ระบุชื่อผู้ส่งผู้รับแต่อย่างใด
โดยขอแจ้งเตือนผู้ใช้บริการให้ระวังมิจฉาชีพที่ปลอมเป็นเจ้าหน้าที่ส่งพัสดุหลอกให้เซ็นรับพัสดุที่ไม่มีจ่าหน้าชื่อผู้ส่งซึ่งอาจเป็นสิ่งของผิดกฎหมายทั้งนี้หากผู้ใช้บริการไม่ได้สั่งสินค้าไม่ควรรับทั้งสิ้นแม้จะมีการอ้างว่าสามารถนำส่งคืนได้ในภายหลังหรือเหตุผลอื่นๆพร้อมจัดฉากเป็นเจ้าหน้าที่ตำรวจปลอมเข้าขอตรวจสอบสิ่งของภายหลังจากผู้ใช้บริการหลงเชื่อเซ็นรับพัสดุ
จึงขอให้ผู้ใช้บริการสังเกตความผิดปกติของพัสดุโดยตรวจสอบว่าเป็นสิ่งของที่ได้สั่งซื้อหรือไม่และสังเกตจ่าหน้าผู้รับผู้ส่งว่าถูกต้องหรือไม่ทุกครั้งก่อนตัดสินใจเซ็นรับพัสดุหากพบว่าไม่ได้สั่งสินค้าหรือพัสดุที่มาส่งมีการจ่าหน้าไม่ครบถ้วนหรือต้องสงสัยอย่าหลงเชื่อเซ็นรับพัสดุอย่างเด็ดขาด
สำหรับผู้ใช้บริการที่พบการแอบอ้างเป็นเจ้าหน้าที่ไปรษณีย์ไทยในกรณีข้างต้นหรือกรณีอื่นๆเช่นเรียกเก็บค่าดำเนินการส่งพัสดุเพิ่มจากค่าสินค้าที่ต้องชำระหรือแอบอ้างให้โหลดแอปพลิเคชันและโอนเงินเพื่อซื้อสินค้าอิเล็คทรอนิคส์และเครื่องใช้ไฟฟ้าเป็นต้นโดยผู้ใช้บริการสามารถตรวจสอบกรณีหลอกลวงได้ที่เว็บไซต์www.thailandpost.co.thเฟซบุ๊กบริษัทไปรษณีย์ไทยจำกัดทวิตเตอร์@Thailand_PostหรือTHP Contact Center 1545นอกจากนี้ในการติดต่อกับผู้ใช้บริการไปรษณีย์ไทยจะใช้อีเมลpostalcare@thailandpost.co.thในการสื่อสารเท่านั้น
ดังนั้นขอให้ประชาชนอย่าหลงเชื่อข่าวปลอมพนักงานไปรษณีย์จัดส่งพัสดุที่ไม่ระบุชื่อผู้ส่งผู้รับพร้อมทั้งบังคับรับพัสดุ และขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆนอกจากนี้สามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
************
วันศุกร์ที่ 13 พฤษภาคม 2565
“ชัยวุฒิ”ต้อนรับผู้แทน MasterCard หารือแนวทางพัฒนาบัตรประชาชน ให้ใช้ประโยชน์ได้มากขึ้น แสดงตัวตน และชำระเงินแบบดิจิทัล
“ชัยวุฒิ”ต้อนรับผู้แทน MasterCard หารือแนวทางพัฒนาบัตรประชาชน ให้ใช้ประโยชน์ได้มากขึ้น แสดงตัวตน และชำระเงินแบบดิจิทัล
เมื่อวันที่12พฤษภาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมพร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมได้ให้การต้อนรับคณะผู้แทนจากบริษัทMasterCardในโอกาสเยี่ยมคารวะและหารือในรูปแบบผสมผสาน(Hybrid) ณห้องประชุมMDES1ชั้น9กระทรวงดิจิทัลเพื่อเศรษฐกิจและสังคมโดยผู้แทนบริษัทMasterCardได้นำเสนอข้อมูลเกี่ยวกับบริการของบริษัทฯและโครงการCity Possibleที่ร่วมดำเนินการกับสำนักงานส่งเสริมเศรษฐกิจดิจิทัลในด้านเมืองอัจฉริยะรวมถึงโซลูชั่นสำหรับการชำระเงินเชิงพาณิชย์(Payment Solutions)และโซลูชั่นสำหรับข้อมูลและบริการ(Data & Service Solutions)เพื่อส่งเสริมประเทศไทยให้เปลี่ยนไปใช้การชำระเงินแบบดิจิทัลทั้งนี้นายชัยวุฒิธนาคมานุสรณ์ได้แสดงความสนใจแนวคิดที่จะพัฒนาบัตรประชาชนให้สามารถใช้ประโยชน์ได้มากยิ่งขึ้นโดยสามารถใช้สำหรับแสดงตัวตนและชำระค่าบริการต่างๆได้ซึ่งควรมีการหารือร่วมกันต่อไป
***********
วันพุธที่ 15 มิถุนายน 2565
รมว.สุชาติ ร่วมคณะ นายก ลงสกลนคร เยี่ยมแรงงานนอกระบบ สร้างอาชีพ กระตุ้นเศรษฐกิจชุมชน
รมว.สุชาติ ร่วมคณะ นายก ลงสกลนคร เยี่ยมแรงงานนอกระบบ สร้างอาชีพ กระตุ้นเศรษฐกิจชุมชน
เมื่อวันที่15มิถุนายน2565นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่ตรวจราชการจังหวัดสกลนครโดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายไพโรจน์โชติกเสถียรอธิบดีกรมการจัดหางานนายประทีปทรงลำยองอธิบดีกรมพัฒนาฝีมือแรงงานนายนิยมสองแก้วอธิบดีกรมสวัสดิการและคุ้มครองแรงงานนายบุญสงค์ทัพชัยยุทธ์เลขาธิการสำนักงานประกันสังคมพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยนางจุรีรัตน์เทพอาสน์ผู้ว่าราชการจังหวัดสกลนครกล่าวต้อนรับนายสุชาติชมกลิ่นรมว.แรงงานได้นำนายกรัฐมนตรีเยี่ยมชมบูธของหน่วยงานในสังกัดกระทรวงแรงงานจังหวัดสกลนครประกอบด้วยกลุ่มทอผ้าย้อมสีเปลือกไม้บ้านผักคำภูกลุ่มงานหัตถกรรมตำบลค้อเขียวกิจกรรมการเพิ่มประสิทธิภาพการย้อมด้วยการใช้พืชสีครามและโครงการแรงงานพันธุ์ดีตามวิถีเศรษฐกิจพอเพียงโอกาสนี้นายกรัฐมนตรีได้พบปะกลุ่มแรงงานนอกระบบและให้กำลังใจแกนนำอาสาสมัครแรงงานระดับตำบลและเครือข่ายด้านแรงงานของจังหวัดสกลนครที่มาร่วมต้อนรับซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทำงานใกล้ชิดกับพี่น้องประชาชนในชุมชนในการนำภารกิจประสานการให้บริการด้านแรงงานเพื่อให้ประชาชนมีงานทำมีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วย
จากนั้นนายกรัฐมนตรีและคณะยังได้พบกับญาติและลูกสาวของน.ส.ศุภรัตน์งันลาโสมสาวไทยที่ประสบอุบัติเหตุพลัดลงมาจากตึกเสียชีวิตที่เมืองเบลล่าประเทศโอมานเมื่อวันที่27พฤษภาคมที่ผ่านมาและรัฐบาลกระทรวงแรงงานกระทรวงการต่างประเทศและหน่วยงานที่เกี่ยวข้องได้ประสานความช่วยเหลือในวันนี้ญาติและลูกสาวจึงได้เดินทางมาขอบคุณนายกรัฐมนตรีและคณะที่ได้ช่วยเหลือนำศพกลับมาบำเพ็ญกุศลตามความประสงค์ของญาติที่จังหวัดสกลนครได้สำเร็จ
นายสุชาติกล่าวต่อว่าท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานได้ให้ความสำคัญกับการส่งเสริมการประกอบอาชีพกลุ่มอาชีพแรงงานนอกระบบรวมทั้งกลุ่มวิสาหกิจชุมชนเพื่อสนับสนุนให้เกิดการจ้างงานในระดับพื้นที่และพัฒนาต่อยอดเป็นผู้ประกอบการเอสเอ็มอีเพื่อให้สอดคล้องกับนโยบายรัฐบาลที่ได้ให้ความสำคัญกับแรงงานนอกระบบเนื่องจากเป็นแรงงานกลุ่มใหญ่ที่สุดของประเทศที่เป็นกำลังสำคัญในการขับเคลื่อนการพัฒนาเศรษฐกิจของประเทศให้สามารถแข่งขันกับนานาประเทศได้ทั้งนี้ปัจจุบันกระทรวงแรงงานได้เสนอพ.ร.บ.ส่งเสริมการพัฒนาคุณภาพชีวิตและคุ้มครองแรงงานนอกระบบพ.ศ. ....เพื่อดูแลพี่น้องแรงงานนอกระบบซึ่งครม.ได้มีมติอนุมัติหลักการแล้วเมื่อวันที่28ธ.ค. 2564เพื่อยกระดับคุณภาพชีวิตที่ดีให้แก่แรงงานนอกระบบให้สามารถเข้าถึงสิทธิขั้นพื้นฐานในการประกอบอาชีพได้รับการคุ้มครองมีหลักประกันทางสังคมและรวมกลุ่มจัดตั้งองค์กรได้
+++++++++++++++++++
กองเผยแพร่และประชาสัมพันธ์
15มิถุนายน2565
วันศุกร์ที่ 29 เมษายน 2565
สภาองค์การนายจ้าง ยื่นหนังสือ ผ่าน รมว.สุชาติ ขอรัฐบาลพิจารณาทบทวนขึ้นค่าจ้างขั้นต่ำ ไม่เห็นด้วยขึ้น 492 บาททั่วประเทศ
สภาองค์การนายจ้าง ยื่นหนังสือ ผ่าน รมว.สุชาติ ขอรัฐบาลพิจารณาทบทวนขึ้นค่าจ้างขั้นต่ำ ไม่เห็นด้วยขึ้น 492 บาททั่วประเทศ
นายสุชาติชมกลิ่นรัฐมนตรีว่าการกระทรวงแรงงานให้การต้อนรับดร.ทวีเกียรติรองสวัสดิ์ประธานสภาองค์การนายจ้างแห่งชาติในโอกาสนำตัวแทนคณะสภาองค์การนายจ้างฯซึ่งมีสภาองค์การนายจ้างแห่งชาติสภาองค์การนายจ้างสภาอุตสาหกรรมเอสเอ็มอีแห่งประเทศไทยสภาองค์การนายจ้างธุรกิจการค้าและบริการไทยสภาองค์การนายจ้างธุรกิจและอุตสาหกรรมแห่งชาติและสมาคมนายจ้าง40 - 50สมาคมนายจ้างเข้าพบรัฐมนตรีว่าการกระทรวงแรงงานเพื่อยื่นหนังสือขอให้นายกรัฐมนตรีเร่งรัดพิจารณาค่าแรงขั้นต่ำตามความเป็นจริงและเหมาะสมซึ่งไม่เห็นด้วยที่จะขึ้นจาก331บาทเป็น492บาททั่วประเทศโดยมีนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนายสุทธิสุโกศลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานดร.จำลองช่วยรอดคณะที่ปรึกษารัฐมนตรีว่าการกระทรวงแรงงานนายบุญชอบสุทธมนัสวงษ์ปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยณห้องจัตุมงคลชั้น6อาคารกระทรวงแรงงาน
นายสุชาติกล่าวว่าการพิจารณาอัตราค่าจ้างขั้นต่ำแต่ละครั้งนั้นมีคณะกรรมการค่าจ้างหรือบอร์ดค่าจ้างซึ่งเป็นผู้แทนองค์กรไตรภาคีทั้ง3ฝ่ายคือฝ่ายรัฐบาลนายจ้างและลูกจ้างพิจารณาและปรึกษาหารืออย่างรอบคอบก่อนจะได้ข้อยุติร่วมกันแม้ว่าอัตราค่าจ้างขั้นต่ำในปัจจุบันมีผลบังคับใช้มาตั้งแต่วันที่1มกราคม2563จนถึงปัจจุบันแล้ว
ในปี2565คณะกรรมการค่าจ้างได้กำหนดแผนการทบทวนความเหมาะสมของอัตราค่าจ้างขั้นต่ำซึ่งขณะนี้อยู่ในระหว่างขั้นตอนการให้คณะอนุกรรมการพิจารณาอัตราค่าจ้างขั้นต่ำจังหวัดและคณะอนุกรรมการพิจารณาอัตราค่าจ้างขั้นต่ำกรุงเทพมหานครดำเนินการจัดประชุมเพื่อพิจารณาทบทวนความเหมาะสมของอัตราค่าจ้างขั้นต่ำจังหวัดและกรุงเทพมหานครให้แล้วเสร็จภายในเดือนกรกฎาคม2565ซึ่งยังไม่ได้ข้อสรุปแต่อย่างใดจากนั้นคณะกรรมการค่าจ้างจะพิจารณาข้อมูลทั้งหมดให้แล้วเสร็จภายในเดือนกันยายน2565
ดร.ทวีเกียรติกล่าวว่าในวันนี้สภาองค์การนายจ้างฯมีมติยังไม่เห็นด้วยที่จะขึ้นค่าแรงขั้นต่ำในช่วงนี้เนื่องจากสภาวะเศรษฐกิจยังไม่ฟื้นตัวเต็มที่จากสถานการณ์การแพร่ระบาดของโควิด-19ผู้ประกอบการนายจ้างบางประเภทต้องหยุดกิจการชั่วคราวแรงงานขาดแคลนซึ่งสถานการณ์โควิด-19ยังไม่ดีขึ้นกลุ่มนักท่องเที่ยวยังไม่เข้ามาท่องเที่ยวในประเทศเต็มรูปแบบตลอดจนสถานการณ์สู้รบของประเทศเพื่อนบ้านและสถานการณ์ความขัดแย้งในยูเครนรัสเซียยังไม่นิ่งกรณีจะขึ้นค่าแรงขั้นต่ำจึงขอให้รัฐบาลเป็นผู้กำหนดเนื่องจากสภาองค์การนายจ้างและสมาคมนายจ้างยังไม่เห็นสมควรขึ้นในช่วงนี้และเห็นสมควรให้คณะกรรมการไตรภาคีโดยฝ่ายภาครัฐเป็นผู้กำหนดค่าแรงขั้นต่ำเพราะมีเครื่องมืออุปกรณ์บุคลากรที่เกี่ยวข้องเป็นผู้นำเสนอ
+++++++++++++++++++
กองเผยแพร่และประชาสัมพันธ์
29เมษายน2565
วันพฤหัสบดีที่ 3 กุมภาพันธ์ 2565
Deputy Prime Minister and Minister of Foreign Affairs Presided Over Thailand’s Inventor’s Day 2021 & 2022
Deputy Prime Minister and Minister of Foreign Affairs Presided Over Thailand’s Inventor’s Day 2021 & 2022
Deputy Prime Minister and Minister of Foreign Affairs presided over Thailand’s Inventor’s Day 2021 & 2022 and awarded a total of 78 awards to distinguished researchers for outstanding research within their respective fields, while also visiting booths set up by various parties ranging from the public sector, the private sector, as well as students from various institutions.
On 2 February 2022, H.E. Mr. Don Pramudwinai, Deputy Prime Minister and Minister of Foreign Affairs of the Kingdom of Thailand presided over Thailand’s Inventor’s Day 2021 & 2022 under the concept of “New Ways to Cherish Life, Paving the Way for Inventions and Innovation.” The event was hosted by the National Research Council of Thailand and the Ministry of Higher Education, Science, Research and Innovation; and was well attended by around 500 people including Adj. Prof. Dr. Anek Laothamatas, the Minister of Higher Education, Science, Research and Innovation; Prof. Dr. Sirirurg Songsivilai, MD, the Permanent Secretary of the Ministry of Higher Education, Science, Research and Innovation; and Dr. Wiparat De-ong, Executive Director of the National Research Council of Thailand.
Thailand’s Inventor’s Day 2021 & 2022 is the 23rd Inventor’s Day and is being held from 2-6 February 2022. The event was established to act as a national stage for displaying andpublicizinginventions and innovations to the public to motivate and inspire future innovators as well as the future generation.
During the event, the Deputy Prime Minister and Minister of Foreign Affairs awarded 78out of 309 awardsto distinguished researchers for outstanding research from various fields. Notable papers include papers such as, “Tilapia Lake Virus Disease: From the Discovery to Knowledge-based Information for Sustainable Disease Prevention and Control,” “Development of Novel Techniques for 3D Optical Tomography,” “Identification of a New Human Disease Gene for Epilepsy and an Abnormal Movement,” and many more.
In addition, the Deputy Prime Minister and Minister of Foreign Affairs visited a variety of booths including inventions and innovations on national security, agriculture, technology for the future, education and learning, the elderly and disabled, and green technology.
วันพฤหัสบดีที่ 16 ธันวาคม 2564
“ชัยวุฒิ” เผยเตรียมยกระดับไปรษณีย์ไทยเป็น HUB ด้านการขนส่งในอินโดจีน
“ชัยวุฒิ” เผยเตรียมยกระดับไปรษณีย์ไทยเป็น HUB ด้านการขนส่งในอินโดจีน
รมว.ดิจิทัลเพื่อเศรษฐกิจเเละสังคม เผย ฝรั่งเศสชวนไทยทำข้อตกลงร่วมกันเพื่อผลักดันไทยเป็นHUBการขนส่งในภูมิภาคอินโดจีน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นผู้แทนรัฐบาลไทยเข้าเยี่ยมชมการดำเนินงานของศูนย์คัดแยกพัสดุไปรษณีย์ "Le Thillay Sorting Centre" ของ Colissimo ซึ่งเป็นหน่วยงานภายใต้ La Poste Groupe ของการไปรษณีย์ฝรั่งเศส พร้อมด้วย นายรัฐพล ภักดีภูมิ ประธานกรรมการ บริษัท ไปรษณีย์ไทย จำกัด เเละ นายดนันท์ สุภัทรพันธุ์ กรรมการผู้จัดการใหญ่ บริษัทไปรษณีย์ไทย จำกัด โดยมี นาย Christophe Demailly, Director, International and Overseas Territories, Parcel BU และนาง Yan JIN ZHUANG, Head of Asia Pacific, Middle East, Africa and Americas ของการไปรษณีย์ฝรั่งเศสให้การต้อนรับ ทั้งนี้ รมว.ดิจิทัลฯ เปิดเผยภายหลังการเยี่ยมชมกระบวนการปฏิบัติงาน ด้วยเทคโนโลยีที่ทันสมัยรวดเร็วของศูนย์คัดแยกดังกล่าว ทางการไปรษณีย์ฝรั่งเศสได้แสดงความสนใจที่จะร่วมมือกับบริษัทไปรษณีย์ไทย จำกัด เพื่อศึกษาความเป็นไปได้ในการเสริมสร้างโอกาสในการทำธุรกิจร่วมกันในเรื่องต่างๆ โดยเฉพาะอย่างยิ่งการเป็นพันธมิตรกับไทยเพื่อขยายโอกาสทางตลาดของฝรั่งเศสมายังภูมิภาคอินโดจีนและการผลักดันให้ไทยกลายเป็นศูนย์กลาง (HUB) ในการกระจายสินค้าและพัสดุไปยังภูมิภาคดังกล่าวซึ่งประกอบด้วย ลาว พม่า กัมพูชา เวียดนาม
ทั้งนี้ การไปรษณีย์ฝรั่งเศสหรือ La Poste Groupe จัดเป็นไปรษณีย์ที่ใหญ่ติดอันดับ 1 ใน 5 ของโลก เเละเป็นอันดับ 1 ของยุโรป จากยอดการส่งสินค้าในยุโรป ทำให้มีกำไรต่อปี อยู่ประมาณ 3,100 ล้านยูโร มีพนักงาน 249,000 คน เเละเจ้าหน้าที่นำจ่าย 64,000 คน
********************
วันอังคารที่ 29 มีนาคม 2565
กระทรวงเกษตรฯ ร่วมผนึกกำลังลดก๊าซเรือนกระจก  มุ่งเป้า 1,000,000 ตันคาร์บอนไดออกไซด์ ภายในปี พ.ศ. 2566
กระทรวงเกษตรฯ ร่วมผนึกกำลังลดก๊าซเรือนกระจก มุ่งเป้า 1,000,000 ตันคาร์บอนไดออกไซด์ ภายในปี พ.ศ. 2566
นายประยูร อินสกุล รองปลัดกระทรวงเกษตรและสหกรณ์ เปิดเผยภายหลังพิธีประกาศ ‘MISSION 2023’ ผนึกกำลังมุ่งเป้าลดก๊าซเรือนกระจก 1,000,000 ตัน CO2 สู่ความเป็นกลางทางคาร์บอน สาขากระบวนการอุตสาหกรรมและการใช้ผลิตภัณฑ์: มาตรการทดแทนปูนเม็ด โดยมีปลัดกระทรวงทรัพยากรธรรมชาติและสิ่งแวดล้อม ปลัดกระทรวงอุตสาหกรรม ปลัดกระทรวงคมนาคม ปลัดกระทรวงมหาดไทย รองปลัดกระทรวงพาณิชย์ และผู้บริหารระดับสูงของภาคี เข้าร่วม ณ ห้องแกรนด์ บอลรูม โรงแรมแชงกรี-ลา กรุงเทพฯ ว่า กระทรวงเกษตรและสหกรณ์ให้ความสำคัญเป็นอย่างยิ่งต่อการเปลี่ยนแปลงสภาพภูมิอากาศ เนื่องจากภาคเกษตรเป็นภาคที่มีความเสี่ยงสูงที่จะได้รับผลกระทบจากสถานการณ์ดังกล่าว กระทรวงเกษตรฯ จึงมีนโยบายร่วมกับทุกหน่วยงาน ในการขับเคลื่อน ‘แผนการดำเนินงานด้านเปลี่ยนแปลงภูมิอากาศด้านการเกษตร’ ครอบคลุมด้านพืช ด้านดิน ด้านน้ำ ด้านปศุสัตว์ ด้านประมง และด้านการเปลี่ยนแปลงสภาพภูมิอากาศกับการเกษตร ซึ่งจะนำมาถึงความมั่นคงในการประกอบอาชีพเกษตรกรรมและความมั่นคงทางอาหาร รวมทั้งการเพิ่มประสิทธิภาพการผลิตและความสามารถในการแข่งขัน
สำหรับการร่วมลดก๊าซเรือนกระจก ในสาขากระบวนการทางอุตสาหกรรมและการใช้ผลิตภัณฑ์ ด้วยมาตรการทดแทนปูนเม็ด ตามที่กำหนดในแผนที่นำทางของประเทศ เป็นอีกสาขาหนึ่งที่กระทรวงเกษตรและสหกรณ์ โดยกรมชลประทาน มีส่วนร่วมขับเคลื่อนมาตั้งแต่เริ่มบูรณาการความร่วมมือในการจัดการด้านการเปลี่ยนแปลงสภาพภูมิอากาศ เพื่อให้ประเทศไทยบรรลุเป้าหมายลดการปล่อยก๊าซเรือนกระจก เมื่อเดือนสิงหาคม 2563 โดยได้ร่วมกันสร้างความรู้ความเข้าใจและแลกเปลี่ยนข้อมูลทางวิชาการ ร่วมกับสมาคมอุตสาหกรรมปูนซีเมนต์ไทย (TCMA) สภาวิศวกร วิศวกรรมสถาน-แห่งประเทศไทย ในพระบรมราชูปถัมภ์ สมาคมคอนกรีตแห่งประเทศไทย และสถาบันเทคโนโลยีนานาชาติสิรินธร ตลอดระยะเวลาที่ผ่านมา
ปัจจุบันกรมชลประทานได้กำหนดเป็นนโยบายของกรมฯ ให้งานก่อสร้างประเภทต่าง ๆ โดยปรับเปลี่ยนมาใช้วัสดุก่อสร้างประเภทปูนซีเมนต์ไฮดรอลิก ที่ช่วยลดก๊าซเรือนกระจก โดยในปีงบประมาณ 2564 ได้นำร่องให้มีการใช้ปูนซีเมนต์ไฮดรอลิก 3 โครงการสำคัญ ได้แก่ โครงการแก้มลิงแก่งน้ำต้อนพร้อมอาคารประกอบ ระยะที่ 1 จังหวัดขอนแก่น โครงการสถานีสูบน้ำระบบส่งท่อน้ำลาดวารี PR 1 พร้อมอาคารประกอบ จังหวัดอุบลราชธานี และโครงการปรับปรุงคลองยม-น่าน พร้อมอาคารประกอบ จังหวัดสุโขทัย โดยประมาณการสามารถช่วยลดก๊าซเรือนกระจกได้กว่า 1,600 ตันคาร์บอนไดออกไซด์ หรือเทียบเท่าการปลูกต้นไม้ประมาณ 1,000 ไร่ ทั้งนี้ เป็นที่น่ายินดีที่สามารถมีส่วนร่วมทำให้บรรลุเป้าหมายแรก 300,000 ตันคาร์บอนไดออกไซด์ เมื่อสิ้นปี พ.ศ. 2564 เร็วกว่าที่ตั้งใจกันไว้ และกำลังจะก้าวไปสู่เป้าหมายใหม่ ในการลดก๊าซเรือนกระจก 1,000,000 ตันคาร์บอนไดออกไซด์ ภายในปี พ.ศ. 2566 ตามที่กำหนดไว้ต่อไป
วันอังคารที่ 9 สิงหาคม 2565
ก.อุตฯ ร่วมกับเอสซีจี ปลูกต้นไม้ให้คน กทม.
ก.อุตฯ ร่วมกับเอสซีจี ปลูกต้นไม้ให้คน กทม.
วันนี้ (9 สิงหาคม 2565) นางวรวรรณ ชิตอรุณ รองปลัดกระทรวงอุตสาหกรรม นายรุ่งโรจน์ รังสิโยภาส กรรมการผู้จัดการใหญ่ เอสซีจี และนายชัชชาติ สิทธิพันธุ์ ผู้ว่าราชการกรุงเทพมหานครร่วมกันปลูกต้นไม้ ในโครงการ “เอสซีจี ปลูกแสนต้นให้คน กทม.” ตามนโยบายกรุงเทพมหานครปลูกต้นไม้ 1 ล้านต้น ภายในระยะเวลา 4 ปี (พ.ศ.2565-2568) เพื่อสร้างพื้นที่สีเขียวและกำแพงกรองฝุ่นทั่วกรุงเทพมหานคร พร้อมทั้งร่วมกิจกรรมปลูกต้นไม้ให้เนื่องในโอกาสมหามงคลเฉลิมพระชนมพรรษา 90 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งกระทรวงอุตสาหกรรมร่วมสนับสนุนกล้าไม้ในครั้งนี้ และมีนายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม พร้อมด้วยผู้บริหารและข้าราชการกระทรวงอุตสาหกรรม เข้าร่วมด้วย ณ พื้นที่ชุมชนบึงบางซื่อ เขตจตุจักร กรุงเทพมหานคร
วันพฤหัสบดีที่ 21 ตุลาคม 2564
ตรวจติดตามสถานการณ์น้ำ หลังน้ำล้นอ่างฯ ทับเสลา ท่วมพื้นที่การเกษตร จ.อุทัยธานี
รมช.มนัญญา ประชุมตรวจติดตามสถานการณ์น้ำ หลังน้ำล้นอ่างฯ ทับเสลา ท่วมพื้นที่การเกษตร จ.อุทัยธานี
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานการประชุมตรวจติดตามสถานการณ์น้ำและมอบนโยบายรวมทั้งแนวทางการแก้ไขปัญหาน้ำท่วมโดยมีนายขจรเกียรติรักพานิชมณีผู้ว่าราชการจังหวัดอุทัยธานีนายชาตรีบุญนาคผู้ตรวจราชการกระทรวงเกษตรและสหกรณ์เขต18ผู้บริหารหัวหน้าส่วนราชการในสังกัดกระทรวงเกษตรและสหกรณ์และหน่วยงานที่เกี่ยวข้องเข้าร่วมและรายงานสถานการณ์อุทกภัยในพื้นที่ณห้องประชุมสะแกกรังศาลากลางจังหวัดอุทัยธานีตำบลอุทัยใหม่อำเภอเมืองอุทัยธานีจังหวัดอุทัยธานีว่าจากอิทธิพลพายุเตี้ยนหมู่ทำให้เกิดฝนตกหนักในเขตพื้นที่ตอนบนของลุ่มน้ำและในพื้นที่ของจังหวัดอุทัยธานีส่งผลให้เกิดอุทกภัยมีปริมาณน้ำไหลล้นตลิ่งจากลำน้ำแม่วงก์ลำน้ำคลองโพอ่างเก็บน้ำทับเสลาและแม่น้ำเจ้าพระยาไหลเข้าท่วมบ้านเรือนราษฎรและพื้นที่การเกษตรใน8อำเภอซึ่งจังหวัดได้ประกาศเป็นพื้นที่ภัยพิบัติแล้ว รวมทั้งจากอิทธิพลของพายุไลออนล็อคและพายุคมปาซุระหว่างวันที่17 - 20ต.ค.64 (ฝนเริ่มตกวันที่14ต.ค.64)ส่งผลทำให้น้ำเกินความจุที่ระดับเก็บกักจนเกิดน้ำล้นอ่างเก็บน้ำทับเสลาไหลเข้าท่วมบ้านเรือนและพื้นที่การเกษตรพื้นที่เสียหายอยู่ระหว่างเร่งรัดสำรวจความเสียหายเพื่อรายงานให้จังหวัดประกาศเขตการให้ความช่วยเหลือผู้ประสบภัยพิบัติกรณีฉุกเฉิน
กระทรวงเกษตรและสหกรณ์ได้ระดมสรรพกำลังบูรณาการร่วมกันกับหน่วยงานจังหวัดเร่งช่วยเหลือเพื่อบรรเทาความเดือดร้อนปศุสัตว์จังหวัดมอบเสบียงอาหารสัตว์หญ้าอาหารสัตว์และถุงยังชีพสัตว์ประมงจังหวัดดำเนินการเคลื่อนย้ายจระเข้จากฟาร์มและเข้าตรวจสอบกระชังเลี้ยงปลาที่ได้รับผลกระทบนอกจากนี้สำนักชลประทานจังหวัดอุทัยธานีได้บริหารจัดการน้ำในพื้นที่โดยควบคุมการระบายน้ำให้เหมาะสมเพื่อลดผลกระทบที่อาจเกิดขึ้นพร้อมทั้งประชาสัมพันธ์สถานการณ์น้ำให้หน่วยงานที่เกี่ยวข้องและประชาชนทราบอย่างต่อเนื่อง
อย่างไรก็ตามสถานการณ์อุทกภัยส่งผลกระทบต่อภาคเกษตรดังนี้ด้านพืชพื้นที่ได้รับผลกระทบ8อำเภอเกษตรกรที่ได้รับผลกระทบ13,153ครัวเรือนพื้นที่187,549ไร่ด้านปศุสัตว์พื้นที่ได้รับผลกระทบ5อำเภอเกษตรกรที่ได้รับผลกระทบ440รายสัตว์ที่ต้องอพยพ18,678ตัวด้านประมงพื้นที่ได้รับผลกระทบ6อำเภอเกษตรกรที่ได้รับผลกระทบ752รายพื้นที่เสียหาย895.96ไร่
“หน่วยงานในสังกัดกระทรวงเกษตรและสหกรณ์จะต้องบูรณาการทำงานร่วมกับจังหวัดเข้าให้ความช่วยเหลือในเบื้องต้นเพื่อบรรเทาความเดือดร้อนของพี่น้องและเร่งสำรวจพื้นที่การเกษตรที่เสียหายประชาสัมพันธ์แจ้งเตือนระดับน้ำให้ทันท่วงทีพื้นที่ไหนที่ต้องซ่อมแซมก็ให้ดำเนินการเร่งด่วนรวมทั้งทำความเข้าใจกับเกษตรกรในเรื่องของหลักเกณฑ์การช่วยเหลือตามระเบียบกระทรวงการคลังฯซึ่งตนจะรายงานให้นายกรัฐมนตรีฯรับทราบต่อไป”รมช.มนัญญากล่าว
วันพุธที่ 1 มิถุนายน 2565
ก.เกษตรฯ Kickoff แคมเปญ “EnjoyDairy” ในงานวันดื่มนมโลก 2565 (World Milk Day 2022)
ก.เกษตรฯ Kickoff แคมเปญ “EnjoyDairy” ในงานวันดื่มนมโลก 2565 (World Milk Day 2022) เพื่อกระตุ้นให้คนไทยทุกเพศทุกวัยดื่มนมเพื่อสุขภาพที่ดีในทุกวัน
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานเปิดงาน
วันดื่มนมโลก1มิถุนายนประจำปี2565 (World Milk Day 2022)โดยมีนายสัตวแพทย์ชัยวัฒน์โยธคลรองอธิบดีกรมปศุสัตว์  ดร.จงรักวัชรินทร์รัตน์อธิการบดีมหาวิทยาลัยเกษตรศาสตร์และหน่วยงานที่เกี่ยวข้องเข้าร่วมด้วยณอาคารจักรพันธ์เพ็ญศิริมหาวิทยาลัยเกษตรศาสตร์วิทยาเขตบางเขนกรุงเทพฯว่าตามที่องค์การอาหารและเกษตรแห่งสหประชาชาติ(Food and Agriculture Organization of the United Nations: FAO)ได้กำหนดให้วันที่1มิถุนายนของทุกปีเป็น“วันดื่มนมโลก”หรือ“World Milk Day”เพื่อให้ประเทศและองค์กรต่างๆให้ความสำคัญและร่วมกันจัดกิจกรรมรณรงค์บริโภคนมกระทรวงเกษตรและสหกรณ์จึงได้จัดกิจกรรมรณรงค์บริโภคนมโดยในปี2565โดยกำหนดแคมเปญว่า“EnjoyDairy”ภายใต้แนวคิด“สร้างความสุขเสริมภูมิคุ้มกัน ดื่มนมทุกวันดื่มได้ทุกวัยบริโภคนมได้หลากหลายเมนู”เพื่อเป็นการกระตุ้นให้คนไทยทุกเพศทุกวัยหันมาบริโภคนมมากยิ่งขึ้น   เพื่อสุขภาพที่ดีของประชาชนและยังช่วยส่งเสริมอาชีพให้กับเกษตรกรไทยผู้เลี้ยงโคนมให้มีรายได้ที่มั่นคงและยั่งยืน
“กระทรวงเกษตรฯได้สนับสนุนนโยบายของรัฐบาลโดยได้จัดกิจกรรมรณรงค์บริโภคนมในปี2565นี้เพื่อเป็นการรณรงค์ให้ประชาชนชาวไทยหันมาดื่นนมสร้างความเข้าใจการรับรู้ในวงกว้างอีกทั้งเป็นการช่วยให้เกษตรกรผู้เลี้ยงโคนมไทยมีความมั่นคงด้านอาชีพการเลี้ยงโคนมและให้เป็นไปตามวัตถุประสงค์ของนโยบายคณะกรรมการโคนมและผลิตภัณฑ์นมในการส่งเสริมการบริโภคนมของคนไทยให้เพิ่มขึ้นจาก18ลิตร/คน/ปีเป็น25ลิตร/คน/ปีภายในปี2570”รมช.ประภัตรกล่าว
นายสัตวแพทย์ชัยวัฒน์โยธคลรองอธิบดีกรมปศุสัตว์กล่าวเพิ่มเติมว่าการจัดกิจกรรมวันดื่มนมโลกได้รับความร่วมมือและบูรณาการร่วมกันระหว่างกระทรวงเกษตรและสหกรณ์โดยกรมปศุสัตว์กรมส่งเสริมสหกรณ์สำนักงานการปฏิรูปที่ดินเพื่อเกษตรกรรมองค์การส่งเสริมกิจการโคนมแห่งประเทศไทยกรมอนามัยมหาวิทยาลัยเกษตรศาสตร์และเครือข่ายภาคีต่างๆได้แก่เครือข่ายนมดีทุกวัยดื่มได้ทุกวันชุมนุมสหกรณ์โคนมแห่งประเทศไทยจำกัดสมาคมสัตวบาลแห่งประเทศไทยในพระราชูปถัมภ์สมาคมผู้เลี้ยงโคนมไทยโฮลสไตน์ฟรีเชียนสมาคมอุตสาหกรรมนมและอาหารสมาคมอุตสาหกรรมผลิตภัณฑ์อาหารนมไทยสมาคมผู้ผลิตนมพาสเจอร์ไรส์ และชุมนุมสหกรณ์โคนมแห่งประเทศไทยจำกัดซึ่งภายในงานมีกิจกรรมที่น่าสนใจอย่างมากมายเช่นการออกบูธจำหน่ายสินค้าของบริษัทห้างร้านต่างๆสาธิตการทำเมนูจากนมและเลือกซื้อผลิตภัณฑ์นมกิจกรรมถ่ายภาพหรือวีดีโอคู่กับนมหรือผลิตภัณฑ์นมโพสต์และแชร์ลุ้นรับนมดื่มฟรีการจำหน่ายผลิตภัณฑ์นมราคาพิเศษผ่านโซเชียลมีเดียและกิจกรรมอภิปรายให้ความรู้เรื่องนมในหัวข้อต่างๆ เป็นต้นโดยกิจกรรมดังกล่าวจะจัดภายในวันที่1มิถุนายน2565จนถึงเวลา18.00น.
วันจันทร์ที่ 18 เมษายน 2565
โฆษกรัฐบาลเผย "นายกฯ" แนะประชาชนและหน่วยงาน ให้ความสำคัญกับช่วง 7 วันหลังเทศกาลสงกรานต์ ปฏิบัติตามมาตรการสาธารณสุขอย่างเคร่งครัดและ WFH
โฆษกรัฐบาลเผย "นายกฯ" แนะประชาชนและหน่วยงาน ให้ความสำคัญกับช่วง 7 วันหลังเทศกาลสงกรานต์ ปฏิบัติตามมาตรการสาธารณสุขอย่างเคร่งครัดและ WFH ขณะที่จำนวนผู้ติดเชื้อรายใหม่วันนี้ รวม 16,994 ราย
วันที่ 18 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะนำประชาชนและทุกภาคส่วนให้ความสำคัญกับช่วง 7 วันหลังเทศกาลสงกรานต์ โดยขอความร่วมมือผู้ที่มีการเข้าร่วมกิจกรรมและเดินทางในช่วงเทศกาลสงกรานต์เฝ้าระวังสังเกตอาการตนเองใน 7 วัน รักษาระยะห่าง งดพบปะผู้คนและหลีกเลี่ยงการพูดคุยอย่างใกล้ชิด ตรวจ ATK และขอให้หน่วยงานพิจารณาการปฏิบัติงานที่บ้าน (WFH) ตามความเหมาะสมกับสถานการณ์ พร้อมเน้นย้ำปฏิบัติตามมาตรการสาธารณสุขอย่างเคร่งครัดและสถานการณ์โควิด - 19 ในประเทศไทยยังคงพบผู้ติดเชื้ออยู่เป็นจำนวนมาก จำนวนผู้เสียชีวิตจากโรคโควิด - 19 มีแนวโน้มเพิ่มสูงขึ้น ซึ่งปัจจัยเสี่ยงต่อการเสียชีวิตที่สำคัญคือผู้ป่วยกลุ่มเสี่ยง 608 และผู้ที่ได้รับวัคซีนไม่ครบตามเกณฑ์ จึงขอ เฝ้าสังเกตอาการอย่างใกล้ชิด หากพบว่ามีการติดเชื้อโควิด – 19 ให้รีบติดต่อสถานพยาบาลเพื่อเข้าถึงการรักษาทันท่วงทีและลดอัตราการเสี่ยงในการเจ็บป่วยรุนแรงและเสียชีวิต
ขณะที่ผู้ติดเชื้อโควิด-19 รายใหม่วันนี้ (18 เมษายน 2565) รวม 16,994 ราย จำแนกเป็น ผู้ป่วยจากในประเทศ 16,918 ราย ผู้ป่วยมาจากต่างประเทศ 76 ราย ผู้ป่วยสะสม 1,823,518 ราย (ตั้งแต่ 1 มกราคม 2565) หายป่วยกลับบ้าน 25,910 ราย หายป่วยสะสม 1,645,939 ราย (ตั้งแต่ 1 มกราคม 2565) และผู้ป่วยกำลังรักษา 205,514 ราย เสียชีวิต 124 ราย
………………………..
วันศุกร์ที่ 26 สิงหาคม 2565
Govt Spokesperson: Govt continues to undertake duty on post-COVID-19 economic recovery without administrative vacuum
Govt Spokesperson: Govt continues to undertake duty on post-COVID-19 economic recovery without administrative vacuum
August 26, 2022, Deputy Secretary-General to the Prime Minister and Acting Government Spokesperson Anucha Burapachaisri reaffirmed that the ruling of the Constitutional Court to suspend Gen. Prayut Chan-o-cha from official duties and Deputy Prime Minister Gen. Prawit Wongsuwon’s assumption of duty as acting Prime Minister would not affect national administration, public official duty performances, nor implementation of various policies. The Government continues to undertake its duty to promote post-COVID-19 economic recovery without any administrative vacuum.
According to the Government Spokesperson, the private sector and business sectors, such as financial and banking and tourism, have confidence and positive reaction over the Government’s stability and acting premiership which is in accordance with the Rule of Law. Public sector investment policy will not be affected either as the budget expenditure for FY2023 has already been passed. He affirmed that the Government would continue to implement policies and plans under the National Strategy framework until the end of its term. Dissidents are urged to end their demonstration and wait for the Constitutional Court’s ruling. All sides should join hands in creating positive and pleasant atmospheres in order to boost confidence of foreign investors and attract tourists for the recovery of our economy.
วันพุธที่ 25 สิงหาคม 2564
พม. จัดอบรมพัฒนาศักยภาพเด็กและเยาวชน ทั่วประเทศ มุ่งสร้างเครือข่ายต่อต้านการค้ามนุษย์
พม. จัดอบรมพัฒนาศักยภาพเด็กและเยาวชน ทั่วประเทศ มุ่งสร้างเครือข่ายต่อต้านการค้ามนุษย์
เมื่อวันที่ 24 ส.ค. 64เวลา 10.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานเปิดโครงการเสริมสร้างและพัฒนาศักยภาพเด็กและเยาวชน เพื่อต่อต้านการค้ามนุษย์ระดับพื้นที่ ซึ่งกระทรวง พม. โดยกองต่อต้านการค้ามนุษย์ จัดขึ้นระหว่างวันที่ 24 - 27 สิงหาคม 2564 โดยอบรมผ่านสื่ออิเล็กทรอนิกส์ โปรแกรม ZOOM Meeting ให้กับกลุ่มเป้าหมาย จำนวน 8 รุ่น รวมทั้งสิ้น 3,800 คน ประกอบด้วย สภาเด็กและเยาวชนจังหวัด เครือข่ายเด็กและเยาวชนในจังหวัด จำนวน 76 จังหวัดทั่วประเทศ
นางสาวแรมรุ้ง กล่าวว่า กระทรวง พม. ได้เล็งเห็นถึงความสำคัญของการป้องกันและแก้ไขปัญหาการค้ามนุษย์ ด้วยตระหนักว่าปัญหาการค้ามนุษย์เป็นอาชญากรรมที่มีความซับซ้อนและเป็นการละเมิดสิทธิมนุษยชนอย่างร้ายแรง อีกทั้งปัจจุบันการค้ามนุษย์ยังปรับเปลี่ยนเป็นรูปแบบออนไลน์ ซึ่งส่งผลกระทบและความเสียหายอย่างรวดเร็วในวงกว้างมากยิ่งขึ้น ทั้งนี้ รัฐบาลไทยยังคงมุ่งมั่นและเพิ่มความพยายามอย่างสำคัญในการป้องกันและแก้ไขปัญหาการค้ามนุษย์อย่างต่อเนื่อง โดยเฉพาะด้านการป้องกันที่มุ่งเน้นการสร้างความตระหนักรู้ให้กับนักเรียน ครู ผู้นำชุมชน อาสาสมัคร และเครือข่ายในระดับพื้นที่ เพื่อส่งเสริมการสร้างภาคีเครือข่ายภาคประชาสังคมและประชาชน เพื่อเฝ้าระวังในระดับพื้นที่ในการป้องกันปัญหาการค้ามนุษย์อย่างเข้มแข็ง
นางสาวแรมรุ้ง กล่าวเพิ่มเติมว่า กระทรวง พม. ได้เล็งเห็นถึงผู้ที่จะเป็นกลไกสำคัญของการเป็นเครือข่ายเฝ้าระวังปัญหาการค้ามนุษย์อย่างเข้มแข็งในพื้นที่ทั้งในชุมชนและสถานศึกษา คือ กลุ่มเด็กและเยาวชน จึงได้จัดโครงการ "เสริมสร้างและพัฒนาศักยภาพเด็กและเยาวชน เพื่อต่อต้านการค้ามนุษย์ระดับพื้นที่" เพื่อเสริมสร้างการตระหนักรู้ถึงภัยจากการค้ามนุษย์สำหรับเด็กและเยาวชนให้รู้เท่าทันสถานการณ์ รูปแบบการค้ามนุษย์ออนไลน์ในปัจจุบัน การแจ้งเบาะแสและการขอรับความช่วยเหลือ รวมถึงสามารถป้องกันตนเองให้ปลอดภัยจากการค้ามนุษย์และไม่ถูกล่อลวงเข้าสู่ขบวนการค้ามนุษย์ รวมถึงการส่งเสริมการมีส่วนร่วมในการเป็นเครือข่ายเฝ้าระวังปัญหาการค้ามนุษย์ในชุมชนหรือสถานศึกษา โดยกระทรวง พม.ได้สร้างกลไกรองรับการชี้เป้าเฝ้าระวังและแจ้งเบาะแสการค้ามนุษย์ ผ่านศูนย์ช่วยเหลือสังคม สายด่วน โทร. 1300 บริการ 24 ชั่วโมง และแอพพลิเคชั่น Protect-U เป็นช่องทางสำหรับการประสานงานช่วยเหลือ กรณีเกิดเหตุการณ์ค้ามนุษย์ในพื้นที่ ทั้งนี้ โครงการดังกล่าว นับเป็นสื่อกลางในการเผยแพร่ความรู้ให้กับเด็กและเยาวชน ชุมชน และสถานศึกษา เพื่อเป็นเครือข่ายเฝ้าระวังปัญหาการค้ามนุษย์ในระดับพื้นที่จังหวัดอย่างมีประสิทธิภาพต่อไป
วันศุกร์ที่ 22 เมษายน 2565
การรถไฟแห่งประเทศไทย รายงานภาพรวมการเดินทางช่วงเทศกาลสงกรานต์ 11 - 17 เมษายน 2565
เป็นไปด้วยความเรียบร้อย สามารถอำนวยความสะดวกรับ-ส่ง ผู้โดยสารได้อย่างปลอดภัย
วันนี้ (22 เมษายน 2565) นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้การรถไฟแห่งประเทศไทย จัดมาตรการอำนวยความสะดวกรองรับการเดินทางของประชาชนช่วงเทศกาลสงกรานต์ ระหว่างวันที่ 11-17 เมษายน 2565 นายนิรุฒ มณีพันธ์ ผู้ว่าการรถไฟแห่งประเทศไทย ได้สั่งการให้เจ้าหน้าที่เกี่ยวข้องดำเนินการจัดขบวนรถอำนวยความสะดวกให้บริการประชาชนกลับภูมิลำเนาในช่วงเทศกาลสงกรานต์ โดยเพิ่มขบวนรถพิเศษช่วยการโดยสาร จำนวน 13 ขบวน และพ่วงตู้โดยสารจนเต็มหน่วยลากจูงในขบวนรถที่เดินตามปกติทั่วประเทศ ซึ่งสามารถสรุปตัวเลขผู้โดยสารที่เดินทางช่วงเทศกาลสงกรานต์ ระหว่างวันที่ 11 - 17 มีจำนวนรวมทั้งสิ้น 295,186 คน แบ่งเป็นผู้โดยสารขาออก 141,672 คน ผู้โดยสารขาเข้า 146,355 คน ขบวนรถเสริมขาออก 3,394 คน และขบวนรถเสริมขาเข้า 3,765 คน สำหรับเส้นทางที่มีผู้โดยสารเดินทางหนาแน่นที่สุด คือ สายใต้ 94,893 คน รองลงมาสายตะวันออกเฉียงเหนือ 83,668 คน สายเหนือ 63,919 คนสายตะวันออก 34,892 คน และสายมหาชัย/แม่กลอง 17,814 คน
สำหรับสภาพการโดยสารของประชาชนตามสถานีต่างๆ ทั่วประเทศ มีการเดินทางอย่างต่อเนื่อง การโดยสารไม่หนาแน่น เพราะเนื่องจากส่วนใหญ่มีการวางแผนล่วงหน้าก่อนเดินทาง การให้บริการด้านขบวนรถและตู้โดยสารมีเพียงพอ ไม่มีผู้โดยสารตกค้าง การจำหน่ายตั๋วเป็นไปด้วยความเรียบร้อย ทั้งนี้ พบว่ามีจำนวนผู้โดยสารเพิ่มขึ้นเมื่อเปรียบเทียบกับสถิติจำนวนผู้โดยสารในช่วงเทศกาลปี 2563 มีผู้เดินทางจำนวน 74,237 คน และปี 2564 จำนวน 205,719 คน
ด้านมาตรการความปลอดภัยนั้น ได้รับความร่วมมือจากกองบังคับการตำรวจรถไฟ ศูนย์ปลอดภัย รฟท. ทำหน้าที่ติดตามประสานงานกับหน่วยงานที่เกี่ยวข้องในการดูแลการเดินทางของผู้โดยสาร การป้องกันเหตุอันตราย การตรวจวัดระดับแอลกอฮอล์สารเสพติดของพนักงาน เจ้าหน้าที่ประจำขบวนรถ และประจำสถานีก่อนปฏิบัติหน้าที่ ตลอดจนการห้ามจำหน่ายและดื่มเครื่องดื่มแอลกอฮอล์บนขบวนรถและบริเวณสถานีรถไฟนอกจากนี้ได้รับความร่วมมือจากกระทรวงมหาดไทย และองค์การบริหารส่วนท้องถิ่นต่างๆ ร่วมเฝ้าระวังตามจุดเสี่ยงบริเวณจุดตัดเสมอระดับทางรถไฟกับรถยนต์ ป้องกันการเกิดอุบัติให้กับประชาชนที่เดินทางสัญจรไปมา ทั้งนี้ ในช่วงเทศกาลสงกรานต์เกิดอุบัติเหตุมีผู้โดยสารได้รับบาดเจ็บจากการพลัดตกขบวนรถ 1 คน และเกิดเหตุขบวนรถเฉี่ยวชนทำให้มีผู้เสียชีวิต จำนวน 4 ราย ในส่วนมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ได้กำหนดจุดคัดกรองวัดไข้ผู้โดยสารก่อนเข้าในพื้นที่สถานี เข้า - ออก การตั้งจุดบริการแอลกอฮอล์ล้างมือ พร้อมกับให้สแกนแอพพลิเคชัน ไทยชนะ นอกจากนี้ได้เพิ่มการทำความสะอาดฉีดพ่นน้ำยาฆ่าเชื้อโรคภายในตู้โดยสารบนขบวนรถไฟ และการเช็ดทำความสะอาดภายในบริเวณสถานี เพื่อความปลอดภัยให้กับผู้ใช้บริการ ทำให้การเดินทางของพี่น้องประชาชนในช่วงเทศกาลสงกรานต์เป็นไปด้วยความเรียบร้อย
วันอาทิตย์ที่ 21 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 7 จังหวัดประจำวันที่ 21 พฤศจิกายน 2564 เวลา 08.30 น. สัญจรผ่านได้ 11 สายทาง ไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 21 พฤศจิกายน 2564 เวลา 08.30 น. ว่ามีถนนทางหลวงชนบทที่ประสบอุทกภัยในพื้นที่ 7 จังหวัด รวม 15 สายทาง สัญจรผ่านได้ 11 สายทาง และไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 21 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 7 จังหวัด ได้แก่ พระนครศรีอยุธยา ชัยภูมิ สุรินทร์ มหาสารคาม ร้อยเอ็ด สุพรรณบุรี และนครปฐม รวม 15 สายทาง สามารถสัญจรผ่านได้ 11 สายทาง และไม่สามารถสัญจรผ่านได้ 4 สายทาง แบ่งเป็น น้ำท่วมสูง 3 สายทาง (3 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 70 เซนติเมตร (ช่วง กม. ที่ 2+065 - 3+490)
3. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 7+250)
4. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ได้ติดตั้งป้ายเตือน ป้ายแนะนำเส้นทางเลี่ยงให้ประชาชนได้รับทราบ พร้อมดำเนินแผนการฟื้นฟูซ่อมแซมสายทางอย่างเร่งด่วน เพื่อความปลอดภัยของผู้ใช้เส้นทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146